Sodba Splošnega sodišča (sedmi senat) z dne 25. junija 2015 –

PT Musim Mas/Svet

(Zadeva T‑26/12)

„Damping — Uvoz nekaterih maščobnih alkoholov in njihovih mešanic s poreklom iz Indije, Indonezije in Malezije — Prilagoditev — Člen 2(9) in (10)(i) Uredbe št. 1225/2009 — Funkcije, podobne funkcijam zastopnika, ki za svoje delo prejema provizijo — Enoten gospodarski subjekt — Očitna napaka pri presoji — Načelo dobrega upravljanja — Enakost in nediskriminacija“

1. Skupna trgovinska politika — Zaščita pred dampingom — Stopnja dampinga — Izračun izvozne cene — Element, ki se upošteva — Cena, ki se uporablja ob običajnem poteku trgovanja — Distribucijske družbe, nad katerimi proizvajalec izvaja nadzor — Cene, ki jih te družbe zaračunajo — Pogoji — Enoten gospodarski subjekt — Pojem (Uredba Sveta št. 1225/2009, člen 2(10)(i)) (Glej točki 43 in 44.)

2. Skupna trgovinska politika — Zaščita pred dampingom — Stopnja dampinga — Primerjava med normalno vrednostjo in izvozno ceno — Prilagoditev — Dokazno breme (Uredba Sveta št. 1225/2009, člen 2(10)) (Glej točke 45, 46, 90, 91 in 95.)

3. Skupna trgovinska politika — Zaščita pred dampingom — Stopnja dampinga — Primerjava med normalno vrednostjo in izvozno ceno — Prilagoditev — Upoštevanje provizij, nakazanih za prodajo — Distribucijska družba, nad katero proizvajalec izvaja nadzor — Enoten gospodarski subjekt — Pojem — Funkcije trgovca, ki so podobne funkcijam notranjega oddelka za prodajo — Dejavniki, ki jih je treba upoštevati (Uredba Sveta št. 1225/2009, člen 2(10)(i)) (Glej točke 48, 51, 53, 60, 68 in 69.)

4. Skupna trgovinska politika — Zaščita pred dampingom — Stopnja dampinga — Primerjava med normalno vrednostjo in izvozno ceno — Prilagoditev — Upoštevanje provizij, nakazanih za prodajo — Pogoji (Uredba Sveta št. 1225/2009, člen 2(10)(i)) (Glej točke 74, 76 in 77.)

5. Skupna trgovinska politika — Zaščita pred dampingom — Stopnja dampinga — Primerjava med normalno vrednostjo in izvozno ceno — Prilagoditev — Nadaljnja uporaba prilagoditev, ki se izvedejo pri določitvi izvozne cene in prilagoditev, ki se izvedejo na podlagi člena 2(10) Uredbe št. 1225/2009 — Dopustnost — Pogoji (Uredba Sveta št. 1225/2009, člen 2(9) in (10), prvi odstavek) (Glej točki 101 in 102.)

6. Skupna trgovinska politika — Zaščita pred dampingom — Stopnja dampinga — Primerjava med normalno vrednostjo in izvozno ceno — Prilagoditev — Diskrecijska pravica institucij — Meje — Dolžnost skrbne in nepristranske presoje vseh upoštevnih okoliščin — Obseg (Glej točki 112 in 113.)

7. Pravo Evropske unije — Načela — Enako obravnavanje — Pojem (Listina Evropske unije o temeljnih pravicah, člena 20 in 21) (Glej točko 128.)

Predmet

Predlog za razglasitev ničnosti Izvedbene uredbe Sveta (EU) št. 1138/2011 z dne 8. novembra 2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih maščobnih alkoholov in njihovih mešanic s poreklom iz Indije, Indonezije in Malezije (UL L 293, str. 1) in Izvedbene uredbe Sveta (EU) št. 1241/2012 z dne 11. decembra 2012 o spremembi Izvedbene uredbe (EU) št. 1138/2011 (UL L 352, str. 1).

Izrek

1. Tožba se zavrne.

2. PT Perindustrian dan Perdagangan Musim Semi Mas (PT Musim Mas) poleg svojih stroškov nosi stroške, ki jih je priglasil Svet Evropske unije.

3. Evropska komisija nosi svoje stroške.